Vacunació preventiva enfront el Serotipus 8 de la Llengua Blava
Motiu: expansió del S8 de llengua blava a França
L'11 de setembre de 2015 França va notificar un brot de serotipus 8 (S8) de llengua blava (LB) al departament d'Allier, al centre del país.
La França continental s'havia declarat lliure d'aquest serotipus a finals del 2012, pràcticament dos anys després de la darrera circulació al 2010.
Davant la recirculació d'aquest serotipus, les autoritats franceses van delimitar una àrea de restricció de 150 km al voltant del focus i van implementar les mesures establertes a la normativa comunitària, que impliquen la restricció dels moviments de les espècies sensibles, investigació de les entrades i sortides d'animals i la vacunació d'emergència a la zona.
Aquesta vacunació s'aplica als animals destinats a la exportació i moviment intracomunitari, així com ens animals que es troben a les explotacions en les quals s'han notificat casos, però les autoritats franceses han decidit no aplicar una vacunació massiva a la zona afectada, fet que suposa un risc de dispersió de la malaltia.
D'ençà de la primera notificació fins a la data d'aquest escrit, França ha declarat 189 focus de la malaltia, que s'ha expandit fins al departament de l'Aude (a menys de 100 km de la frontera amb Catalunya).
La ràpida expansió de la malaltia a França, la manca de vacunació massiva i la seva preocupant proximitat amb la frontera catalana fan preveure l'arribada del virus així que el vector reprengui la seva activitat als mesos d'abril-maig.
Davant aquesta situació, el Ministeri ha proposat una vacunació preventiva a les comunitats autònomes que limiten amb França amb l'objectiu d'evitar l'entrada a Espanya del virus i limitar les conseqüències comercials i sanitàries de la seva aparició, en cas que arribés.
Aquesta proposta s'ha traduït en l'Ordre ministerial AAA/107/2016, de 2 de febrer, per la que es modifica 1424/2015 que estableix les mesures específiques de protecció en relació a la Llengua blava.
Cal remarcar que l'estratègia de vacunació preventiva en zones no afectades per focus de llengua blava ha obtingut bons resultats anteriorment al territori nacional i ha permès circumscriure la zona de circulació dels serotipus 1 i 4 al sud-oest de la península i ha mantingut lliures les comunitats autònomes del nord.
Les comarques veterinàries en les quals es portarà a terme la vacunació no quedaran subjectes a les restriccions de moviment recollides a l'Ordre AAA/1424/2015 de 14 de juliol per la qual s'estableixen mesures especifiques de protecció en relació amb la llengua blava ni amb cap tipus de restricció de moviment.
D'altra banda, l'actuació de tipus preventiu permetrà organitzar l'aplicació de les dues dosis i realitzar-la de manera ordenada, de manera que es minimitzaran els efectes colaterals d'un maneig realitzat durant una actuació d'emergència.
En cas de no realitzar-se aquesta actuació i que la malaltia arribés a casa nostra, caldria vacunar tota l'àrea de restricció tal com marca l'estratègia de lluita nacional enfront la llengua blava i s'aplicarien les mesures de restricció de moviment establertes a la normativa europea i nacional.
LlB França focus més propers (16/12/2016)
Distribució de l'activitat del mosquit (Culicoides) al gener de 2016 a França
per la qual s'amplia el termini de vacunació contra el serotipus 8 de la malaltia de la llengua blava fins al 30 de juny de 2016.
Mapa de dispersió de la malaltia
La vacunació preventiva enfront al serotipus 8 suposa l'aplicació de dues dosis de vacuna amb un interval de tres setmanes a tots els animals de l'espècie ovina i bovina (caprina no) majors de tres mesos presents a les explotacions ubicades a les comarques situades a 100km de la frontera amb França:
Comarques objecte de vacunació enfront la llengua blava S8
Per tal de donar una resposta adequada a les possibles sospites d'efectes adversos provocats per l'aplicació de la vacuna enfront el S8 de llengua blava, el DARP ha establert un sistema canalitzat de comunicació amb l'agència del medicament.
Aquest canal de comunicació permetrà al Departament conèixer de primera mà i gestionar els efectes adversos que es puguin presentar.
Tant veterinaris com ramaders poden comunicar als SVO de la seva comarca qualsevol efecte advers relacionat amb la vacuna.
D'altra banda, el DARP ha creat un comitè de seguiment específic format per veterinaris del DARP, tècnics del CReSA i veterinaris de camp.
Aquest comitè de seguiment és l'encarregat d'avaluar les comunicacions de sospites d'efectes adversos rebudes al SPSA, així com proposar les mesures tècniques corresponents en funció de les conclusions obtingudes d'aquesta avaluació.
En aquest apartat es publicaran properament els primers resultats del seguiment.
Poden dur a terme la vacunació preventiva enfront el serotipus 8 de la Llengua blava els següents veterinaris:
El Departament hi actua en tres nivells diferents: la vigilància permanent, per mitjà de controls continuats serològics, clínics i entomològics, l' alerta quan es detecten nous focus de la malaltia en zones epidemiològicament properes i l' emergència quan es declara la malaltia en territori català o bé aquest s'inclou com a zona restringida de la malaltia.
Una de les actuacions que, si escau, cal realitzar en aquesta situació d'emergència és una vacunació als animals sensibles.
Anualment es realitza un extens programa de prevenció de la malaltia.
Aquest programa inclou bàsicament dos aspectes: la vigilància clínica i serològica i la vigilància entomològica.
La vigilància clínica i serològica es realitza amb les següents actuacions:
La vigilància entomològica es realitza amb les següents actuacions:
Es realitza per mitjà del Centre de Recerca en Sanitat Animal de Catalunya (CReSA)
S'engega el « Pla d'alerta » quan es detecten nous focus de la malaltia en zones epidemiològicament properes a Catalunya (per proximitat geogràfica o per proximitat comercial).
La mena d'actuacions que es realtizen són les següents:
El pla d'alerta es va posar en marxa l'any 2000 i 2003 amb motiu dels focus declarats a les balears, a l'any 2004 amb motiu dels focus d'Andalusia i d'Extremadura, a partir del 19 de juliol de l'any 2005 amb motiu dels focus declarats a Andalusia i a partir del 18 d'agost de l'any 2006 amb motiu dels focus declarats al nord d'Europa.
La seva finalitat és donar una resposta ràpida, coordinada i efectiva a la situació evitant tant com es pugui l'expansió de la infecció i minimitzant l'impacte econòmic als sectors afectats.
S ' engega quan es declara un focus o una sospita de llengua blava a Catalunya o a menys de 150 quilòmetres.
S'hi contemplen tres situacions predefinides:
És aquella situació produïda per la positivitat en animals "autòctons" a una distància màxima d'un quilòmetre d'animals positius procedents de fora de Catalunya.
Aquesta situació requereix una actuació urgent amb l'objectiu d' eradicar el virus de LLB en un període molt curt de temps.
És aquella situació produïda per qualsevol dels altres supòsits d'inici d'afectació a Catalunya (simptomatologia, vigilància o expansió natural de la malaltia) o, en una situació d'emergència, a partir del moment en què no s'aconseguexi el seu objectiu.
Aquesta situació requereix una actuació persistent amb l' objectiu de vigilar, controlar i limitar l'expansió de la malaltia sense sacrifici obligatori dels animals positius i si existeix vacuna del serotipus present, eradicar-la mitjançant una exhaustiva vacunació de tots els remugants.
És aquella situació produïda per una decisió presa per l' Equip decisori del Pla d'emergència en base pel risc elevat i proper d'introducció de la malaltia a Catalunya.
Aquesta situació requereix una actuació metòdica amb l'objectiu de protegir els remugants per mitjà de la vacunació.
Les actuacions que s'hi contemplen són les següents: